यही वजह है कि महेन्द्रबाबू समेत तमाम पूँजीवादी शक्तियाँ बाँसगड़ा आदिवासी समाज की धार तथा उनकी रचना- जनखदान को अपने विलास-पूर्ण जीवन के लिए संकट मानती हैं। इसलिए महेन्द्रबाबू की पूरी जमात इस जनखदान तथा उसके नेतृत्व से भयभीत होकर लामबंद होती है ताकि, इस जनखदान को खत्म किया जा सके । आलोच्य उपन्यास में महेन्द्रबाबू का निम्न कथन उक्त सच को ही प्रकाशित करता है -‘‘ इलाके में अभी तक एक शाख थी। सिर उठाकर, भर नजर आँख में आँख डालकर कोई ताक दे, ऐसा लाल किसी माँ ने पैदा ही नहीं किया। जानगुरु हो माझी हड़ाम (प्रधान), नेता हो या अफसर-सब अपने था। बड़े ‘हूल’ और छोटे हूल (संथाल परगना के हूल विद्रोह) हमारा कुछ खास न बिगाड़ सके। लेकिन जिस औरत और लौंडे को आप लोगों के कहने के चलते छोड़ते रहे वही आज सबसे बड़े सिरदर्द बन गए हैं। बाहर तो बाहर, घर के नौकर भी फोड़ ले गये ये। सब जनखदान।’’11